

**Havnerådsmøde**

4. november 2019
**Klintholm Havn**

**REFERAT**

# 1.Velkommen

* Lise Hansen Thorsen (Chef for Trafik, Park og Havne) bød velkommen og takkede Havnerådet for at hjælpe med planlægning og opbakning.
* Kirsten Guntofte bød velkommen på Havnerådets vegne.
* Præsentationsrunde

# 2. Organisation TPH – Bemanding 2020

* Lise gennemgik den nye organisation i Afdelingen for Trafik, Park og Havne.
* Havneopgaverne er nu symmetrisk med alle de andre opgaver i TPH.
* Havnene hører nu naturligt under de geografisk områder af kommunen de tilhører, der svarer til den øvrige drift, der er opdelt i tre områder – Øst, Vest, og Midt.
* Opgaverne på havnene løses fortsat i tæt samarbejde mellem havnefogeder og øvrigt driftspersonale, så der hele tiden er dækning og faglig sparring.
* Høj service – God og sikker drift.
* Havnefogeder er daglig forbindelse mellem havn og havneudvalg.
* Økonomien er fortsat en del af det samlet budget for Trafik, Park og Havne. Trafik og Park områderne har i flere år dækket underskud på havneopgaven.
* Købmandsopgaven skal i fokus.
* Spørgsmål: Hvordan skal der sikres konsensus mellem de tre områder?
Lise: Det er hele opgaven dagligt at få det hele til at hænge sammen, og sikre ensartethed. TPH chef, fagledere og de tre driftsledere har et meget tæt samarbejde.
* Spørgsmål: Beregning viser fra Bo Manderup, at der mangler 18. mil. Det er vildt frustrerende at høre om udvikling, når vi bare gerne vil have nogle havne der har basis i orden. Rådet savner at der kommer penge til basis drift før der kommer udvikling.

##  Bemanding 2020

* Der kan ikke gives et klart svar endnu. Der arbejdes på forskellige muligheder.
* Der er lige nu en vakant stilling som havnefoged. Det forventes den genbesættes.
* Der blev under mødet debatteret forskellige muligheder på ” de små havne”,. Kan tidligere sejlere, pensionister, frivillige eller andre tage imod. Delte meninger under mødet. Medlem fra Havnerådet udtalte, at ”det er havnefogedernes opgave at tage imod gæsterne. Der savnes en fast havnefoged. Dansk Søredning har hjulpet med havnefogedopgaven, som andre frivillige også har gjort ude på havnene. Det har fungeret. Har der været tvivlsspørgsmål er der blevet ringet til den ansvarlige havnefoged.
* Betina Nymand (Kultur & Fritid/ TPH) orienterede om frivillige netværk, som er etableret i Kerteminde og Svendborg, og som er på næste dagsordenspunkt i havnemedarbejdernes netværksgruppe.

# 3. KIF samarbejde og Folkeoplysningsloven

* Afdelingen for Kultur og Fritid opruster samarbejdet med foreningerne og havnepersonale. Samarbejdet starter for alvor i 2020.
* Jesper Kjærulf (Chef for Afdelingen for Kultur og Fritid) præsenterede sig selv og afdelingen, og fortalte om afdelingens tilgang til havneområdet. Et ønske om at skabe liv og kultur i havnene.
* Afdelingen for Kultur og Fritid kan understøtte, når der er brug for ekstra hjælp. Udarbejde rammer til afvikling af arrangementer, og hjælpe foreningerne i gang.
* Kystlinjen i Vordingborg Kommune er helt unik og den skal vi have markedsført og fortalt om.
* Kultur og Fritid kan være sparringspartner og hjælpe med kommunikationen af de ting havnene og foreningerne på havnene søsætter.
* Der er ikke helt ens forhold for foreningerne på havnene. Foreninger på havnene kan være med til udvikling på samme måde som andre foreninger.
* Byd ind - Kom og vær med. Afdelingen for Kultur og Fritid har bookingsystemer der kan benyttes.
* Det vi håber på i KIF er at vi får nogle havnefogeder der er, HAVNEFOGEDER, der kan, tør og vil, og kan svare og træffe beslutninger. F.eks. Efterskole...Eks med trampolin i havnebassinet. Ikke sagsbehandles, det skal den enkelte HF kunne svare på. Samlet ensartethed med plads til forskellighed i de enkelte havne. det er op til jer i de enkelte havnebestyrelser, og det kan vi hjælpe jer med.
* Havnerådets formand opfordrer til, at de inddrages, så der tales om samme terminologier.
* Michael Larsen:
Det er meningen at der skal være mere selvstændig opgaveløsning på havnene. Vi er i et felt nu, hvor der skal findes en form. Det er vigtigt at være bevidst om, at havnefogederne er ansat af Vordingborg Kommune. Havnerådet er en samarbejdspart.
* Havnefogederne får råderum, De referer til Lise – der er TPH chef. Havneudvalg har ikke ledelse af havnefogeden. Havnene er historisk man hører til lokalsamfundet. Grundlæggende hører opgaverne sammen I lokalsamfundet.
* Forskelligheden er en styrke. Bedre købmandskab ønskes på havnene. Grundtanken er hurtig reaktion og endnu mere selvkørende. Havnefogederne skal agere agilt i den daglige service.
* Mindsettet på plads nu. Der kommer forslag om priser, ”guldplads”. Forretningsudviklingen er i gang. KIF er kommet for at blive. Der er ønske om at hjælpe foreningerne.
* Helle Græsdahl gennemgik Folkeoplysningsloven og fortalte om havnens relation til Blå Eventyr.

##  Bjørn Buch, Fagleder i Afdelingen for Trafik, Park og Havne

##  gennemgik projekterne i Klintholm Havn

* Vattenfall bygger servicehavn ved Klintholm Havn. Bjørn Buch gennemgik planerne for Klintholm Havn.
* Spørgsmål: Hvordan bliver havnens funktion – Husk inddragelse.
Michael Larsen ( Formand for Udvalget for Plan og Teknik) gennemgik hvordan der politisk prioriteres. Ingen bliver snydt og områderne prioriteres.
* Spørgsmål: Kan der sikres, at Klintholm Havn ikke deles i to, når byggeperioden er slut og den havnen dermed bliver skilt fra?
Michael Larsen: Der kan ikke stilles garantier, men den nuværende kommunalbestyrelse har besluttet at prioritere indsatsen.
* Spørgsmål: Hvad får vi for vores penge? Kan der laves en fremtidsplan, så det tydeliggøres hvad pengene går til og hvad der er påtænkt af planer.
Havneorganisationen tager spørgsmålet til efterretning.
* Lise orienterede om den store proces der har været omkring købstadshavnenes miljøer.

# 4 – 5. Økonomi og Budget

* Lise gennemgik blandt andet leje af bådpladser. Det viser restancer på indbetalinger fra bådejere. Fremadrettet vil Havnefogederne få værktøjer til, at understøtte opkrævningerne, så dem der har en bådplads, også betaler deres regning. Det understreger Michael Larsen.
* Strømforbrug skal indberettes til havnefogeden. Vinterlejen opkræves jf. taksbladet. Dispositionsbeløbet indskrevet i samarbejdsgrundlaget kommer til udbetaling igen i 2020 jf. Michael Larsen.
* Samarbejdsgrundlaget skal opdateres og forelægges politisk– grundlaget medtages på næste havnerådsmøde.
* Det nye opkrævningssystem giver desværre udfordringer på grund af tekniske problemer. TPH er klar over, at det kan opleves som dårlig service. Der arbejdes på sagen. Opkrævning af erhvervsleje er gennemført. Mads undersøger om areallejen kan opkræves via PBS.
* Generelt har det været en fornuftig sæson for lystbådehavnene. Lise gennemgik de 9 havnes tal.
BEAS automaterne har været en udfordring hele 2019.
* Der har været massiv fremgang i antallet af autocampere. Der skal politisk tages stilling til, hvordan evt. opkrævning af autocampere skal håndteres for at løse opgaven langsigtet.
* Der er ledige fastliggerpladser i en del havne. Der blev opfordret til, at reklamere i andre havne, fx nordsjællandske havne.
* Der er et samlet minus i tredje kvartal på 877.000kr. på havneområdet. Det finansieres af de Øvrige områder i TPH.

## Hvad er de 400.000 til havne udvalgene blevet brugt til:

* Kalvehave: Der er indkøbt hegn så autocamperpladsen kan rammes ind. Der er lagt en tømmerflåde ved badebroen. Indkøbt materiale til at skræmme fugle væk med. Der er købt blomsterkasser og blomster. 34.000 ud af 53.000 er anvendt – Det resterende beløb overføres til 2020.
* Masnedsund: Sejlerstuen runger, så der skal lægges plader op. Der er lavet overdækket terrasse. Spare penge samme til at forskønne autocamper pladser, sammen med blomsterkasser og krydderurtebede. 34.000.
* Bogø: 28.000 til rådighed. Der er kommet vand på lindebroen, materialer indkøbes, arbejdet gratis. Gril indkøbt til Skånninge. Ide om sikker havn.
* Hårbølle Havn: har afholdt arbejdsweekend. Der er lavet spunsvæg, mole og grillplads. Der arbejdes på nyt køkken til sejlerstue - 25.000 til rådighed.
* Præstø Havn: har sat pengene af til legeplads. Har haft en konsulent ude og vejlede i hvad det koster. Det koster 171.000, de har fået 70.000.
* Nordhavnen: Der er indkøbt og opsat 9 blomsterkasser. Resten af beløbet er sat i beo til 2020. 2.g på Vordingborg Gymnasium har lavet et projekt om markedsføring i Nordhavnen. De fik en middag på Snekken på havnen som tak for hjælpen.
* Klintholm: har ikke brugt pengene, ca. 50.000. Blandt andet ladestation til elbiler har været i spil.
* Stege: har prioriteret sikkerhed og har en ansøgning inde hos TrygFonden. Det forventes der kommer svar i december og så bruges pengene der.
* Michael Larsen roste havneudvalgene for deres udnyttelse af tilskuddet, og konkluderede, at der er kommet mange fine og gode projekter ud af beløbene, til glæde for havnenes bruger og gæster.

# 6. Kommende opgaver anlæg og drift

* Havnerenoveringspuljen blev gennemgået.
* Havnerådet kom med forskellige synspunkter på hvordan havnene skal renoveres, det er vigtigt at der prioriteres benhårdt.
* Stormflod og vintertjeneste – Michael Larsen gennemgik ny placering af midler til voldsomt vejrlig som stormflod fra 2020 til vintertjenestens budget. Det medfører at havnens driftsbudget vil blive mindre belastet.

# 7. Næste møde 2020

* Ikke vedtaget.

# 8. Eventuelt

* Spørgsmål: Låses toiletterne af i vinterperioden - Ja det går de alle, undtagen handicaptoiletterne.
* I 2020 vil der i Afdelingen for Kultur og Fritid have fokus på havneområdet.
* Evaluering af samarbejdsgrundlaget foretages ikke i november 2019.
* Betina orienterede om markedsføring for sæson 2019. Det er taget til efterretning, at der er et ønske om, igangsættelse af en indsats mod potentielle fastliggere.
* Lise rundede af og takkede for fremmødet og opbakningen. Husk at tænk bredere -  Spil gerne ideer ind til os - Vi vil så gerne høre dem.